ఫోర్ట్ మయెర్స్: హరికేన్ 'ఇర్మా' ఫ్లోరిడాపై ఆదివారం విరుచుకుపడటంతో ప్రజలు చిగురుటాకుల్లా వణికిపోతున్నారు. భీకర గాలులు అతలాకుతులం చేస్తుండటంతో పాటు తుపాను తీవ్రత కేటగిరీ-4కు చేరుకోవడంతో గంటకు 210 కిలోమీటర్ల వేగంగా బలమైన గాలులు వీస్తున్నాయని నేషనల్ హురికేన్ సెంటర్ ప్రజలను అప్రమత్తం చేసింది. కరేబియన్లో 22 మంది ప్రజలను ఇర్మా ఇప్పటికే పొట్టనపెట్టుకోగా, ఫ్లోరిడాను సైతం ఈ తరహా బయమే కుదిపేస్తోంది. అమెరికాలోనే మూడవ అతిపెద్ద జనాభా కలిగిన ఫ్లోరిడా తీర ప్రాంతంలో తీవ్రగాలులతో ఇళ్ల పైకప్పులు, రోడ్లుపై పార్కింగ్ చేసిన వాహనాలు కదలిపోతున్నాయి. దీనికితోడు బ్రోవర్డ్ కౌంటీలో టోర్నడో చెలరేగి 15 అడుగుల ఎత్తులో గాలి సుడులు తిరుగుతూ విరుచుకుపడుతోంది. తీరప్రాంత కెరటాలు 12 అడుగుల ఎత్తుకు విరుచుకుపడుతున్నట్టు అధికారులు తెలిపారు. షార్ట్ సర్క్యూట్లు, పెద్దఎత్తున చెట్లు కుప్పకూలిపోవడాలు, కార్లు నుజ్జునుజ్జు అవుతుండటం వంటి ఘటనలు చోటుచేసుకుంటున్నాయి. దీంతో ఇప్పటికే ఫ్లోరిడాలో అత్యవసర పరిస్థితిని ప్రకటించిన అధికారులు ఎవరూ ఇళ్లలోంచి బయటకు రావద్దంటూ హెచ్చరికలు జారీ చేస్తున్నారు. మియామీ సిటీలో ఆదివారం ఉదయం 7 గంటల వరకూ కర్ఫూ అమలు చేశారు. ఫ్లోరిడాలోని 2,60,000 మంది విద్యుత్ సరఫరా నిలిచిపోవడంతో ఎప్పుడేం జరుగుతుందోనన్న ఆందోళనకు గురయ్యారు. ఫ్లోరిడా లోపల, వెలుపల 2,000కు పైగా విమానాలను రద్దు చేశారు. డౌన్టౌన్ మియామిలో కూడా నిర్మానుష్య వాతావరణం కనిపిస్తోంది. 'జీవితంలో నేను సంపాదించినందతా వదిలిపెట్టి వెళ్లిపోతున్నాను' అంటూ ఫ్లోరిడా వెస్ట్ కోస్ట్ నివాసి బాల్ (62) చెప్పడం అక్కడి పరిస్థితికి అద్దంపడుతోంది.
fort mayers: hariken 'irma' floridapy aadivaaram viruchukupadatamto prajalu chigurutakulla vanikipotunnaru. bheekara gaalulu atalaakutulam chestundatamto paatu tupaanu teevrata ketagiri-4ku cherukovadamto gantaku 210 kilometerla vegamgaa balamaina gaalulu veestunnaayani neshanal huriken senter prajalanu apramattam chesindi. karebianlo 22 mandi prajalanu irma ippatike pottanapettukogaa, floridaanu saitam ee taraha bayame kudipestondi. americalone moodava atipedda janabha kaligina florida teera praantamlo teevragaalulato illa paikappulu, rodlupai parking chesina vaahanaalu kadalipotunnayi. deenikitodu browerd kountiiloo tornado chelaregi 15 adugula ettulo gaali sudulu tirugutuu viruchukupadutondi. tiirapraanta keratalu 12 adugula ettuku viruchukupadutunnatta adhikaarulu telipaaru. shart sarkyootlu, peddaettuna chetlu kuppakuulipovadaalu, kaarlu nujjunujju avutundatam vanti ghatanalu chotuchesukuntunnayi. deentho ippatike floridalo atyavasara paristhitini prakatinchina adhikaarulu evaruu illalonchi bayataku raavaddantuu heccharikalu jaarii chestunnaru. miamy citylo aadivaaram udayam 7 gantala varakuu karfoo amalu chesaru. floridaaloni 2,60,000 mandi vidyut sarafara nilichipovadamto eppudem jarugutundonanna aandolanaku gurayyaru. florida lopala, velupala 2,000ku paiga vimaanaalanu raddu chesaru. dountown miamilo kuudaa nirmanushya vaataavaranam kanipistondi. 'jeevitamlo nenu sampaadinchinandataa vadilipetti vellipotunnaanu' antuu florida west cost nivasi bal (62) cheppadam akkadi paristhitiki addampadutondi.